Met 'n knippie sout : Pitkos vir die fynproewer: 'n Fees van Aroma
Kliek HIER as jy via e-pos in kennis gestel wil word as ek 'n nuwe post op my BLOG maak. Jy kan enige tyd weer kanselleer as jy wil en ek het glad nie toegang tot wie op die lys is nie. Monday, July 26, 2010
(Skakel na die' blog inskrywing.) Jong, mens kan nie glo daar is alweer 'n jaar verby nie. Dit voel soos nou die dag dat ons by laasjaar se aroma fees in die stad was. Sedert ek hier is, het ek in 'n hopelose koffieverslaafde ontaard. Hierdie jaar is ons weer soontoe om die kleure en geure van die land se beste koffiesmouse en sjokolateurs te gaan beproef. Ons het Sondag die trein saam met ons vriendin stad toe geneem en bietjie daar by die "Rocks" gaan kersopsteek. Sy het toe sommer van die fotos geneem. Dieselfde straat kunstenaars was weer daar, hierdie keer bietjie beter toegerus.
Ek het heerlike Baklava geproe, dan ook aarbye met sjokoladesous. Daar was "Belly Dancing" soos op Australia's got talent en heelwat Turkse en uitlandse kosstalletjies soos hier onder.
Die strate het gegons van die geroesemoes van mense en die geur van varsgemaalde koffiebone het deur die neusgange na binne gevloei.
Ek het ook vir my 'n panfluit CD van 'n groep van Bolivie in Suid Amerika gekry. Hulle naam is FJF Cubas en werk nou as kustenaars hier in Australie. Ek het hulle eenmall lank gelede daar by Centurion Sentrum gesien. Ek het die een ou gevra of hulle al daar was en hy het dit bevestig. Besoek gerus hulle webtuiste en luister na uittreksels van hul liedjies deur op die prentjies van die CDs te kliek.
Hier is so 'n video uittreksel om 'n proeseltjie van die atmosfeer te kry.
AnonymousWed Aug 04, 12:13:00 PM GMT+10Jammer ons het dit gemis.....het die naweek in Port Macquarie gaan rondloop. Sal dit beslis op my Sydney emmerlys sit vir volgende jaar.Fanie SwiegersReplyDeletekyker2Thu Aug 05, 10:03:00 PM GMT+10Ja-nee. Sydney het mooi plekkies.Oor koffie: Dink jy nie die Aussies vat hopeloos te lank om 'n koppie koffie aanmekaar te slaan nie? Dis dieselfde by al die koffieplekkies. Niks gebeur vinnig nie.ReplyDeleteAdd commentLoad more...